1. **melléklet**

**a 5/2020 (VII.1.) önkormányzati rendelethez**

**Bezenye Díszpolgára cím leírása**

**Díszpolgári emlékplakett:**

Az emlékplakett 10 cm átmérőjű, kör alakú, egyoldalas, bronz ötvözetű érme. Felső kétharmadában a község bevésett címere, a címer alatt vízszintes felirattal „BEZENYE DÍSZPOLGÁRA” található. Az emlékplakettet díszdobozban kell elhelyezni. A díszdoboz kinyitott fedőlapjának belső oldalán az emlékplakett anyagával megegyező (bronz) 80x20 mm-es lapon a kitüntetett neve szerepel.

**Díszpolgári oklevél:**

Az oklevél kék bársony, sárgaréz sarokvédővel ellátott mappába kerül. A mappa külső oldalára arany betűkkel a "Díszpolgári oklevél" felirat, alatta szintén arannyal nyomatva arányos nagyságban Bezenye község címere.

A mappát szétnyitva, baloldalon arányos nagyságban Bezenye község színes címere helyezkedik el. A Díszoklevél tartalmazza:

*a)* az adományozó megjelölését;

*b)* a határozat számát és keltét;

*c)* az adományozott nevét;

*d)* az adományozó pecsétjét.

*e)*a díszoklevelet a polgármester és a jegyző írja alá.